মির্জা ফখরুল বলেন, আমরা জানতে পেরেছি সরকার একটা বিশেষ প্রজ্ঞাপন জারি করেছে। বিএনপি চেয়ারপারসন খালেদা খালেদা জিয়ার যে জিয়া চ্যারিটেবল ট্রাস্টের মামলা, যেটা আলীয়া মাদ্রাসার মাঠে বিচারালয় তৈরি করে সেখানে বিচার করা হচ্ছিল। এই প্রজ্ঞাপনে এখন আবার সেখান থেকে এটাকে ট্রান্সফার করে নিয়ে আসা হচ্ছে ঢাকার কেন্দ্রীয় কারাগারের অভ্যন্তরে সেটা কাল থেকে শুরু হবে। আমরা স্পষ্ট করে বলতে চাই, সরকারের এই সিদ্ধান্ত সংবিধান পরিপন্থী, সংবিধানের সুস্পষ্ট লঙ্ঘন।